Lophocaterinae

**Lophocaterinae** er en underfamilie av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr. 

## Utseende
Små til middelsstore (3 – 15&nbsp;mm) biller, snaue og som oftest noe blanke, mørke på farge, av og til metallglinsende. Kroppsformen er mer eller mindre avlang og flat. **Hodet** er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. **Brystskjoldet** (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. **Dekkvingene** er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. **Beina** er slanke og forholdsvis korte, med fem-leddete føtter. **Larvene** er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.

## Levevis
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien gnagbiller, Trogossitidae (=Ostomidae)
****** Underfamilien **Lophocaterinae** Crowson, 1964 - noen ganger regnet som en egen familie
******* Gruppen Ancyronini
******** Slekten *[[Afrocyrona]]* Kolíbáč, 2007 - 5 arter
******** Slekten *[[Ancyrona]]* Reitter, 1876 - 10 arter
******** Slekten *[[Grynoma]]* Sharp, 1877 - 11 arter
******** Slekten *[[Leptonyxa]]* Reitter, 1876 - 9 arter
******** Slekten *[[Neaspis]]* Pascoe, 1872 - 5 arter
******** Slekten †*[[Sinosoronia]]* Zhang, 1992
******* Gruppen Decamerini - ofte regnet som en egen underfamilie
******** Slekten *[[Antixoon]]* Gorham, 1886 - 2 arter
******** Slekten †*[[Cretamerus]]* Peris Kolibáč & Delclós, 2013 - én fossil art
******** Slekten *[[Decamerus]]* Solier, 1849 - én art
******** Slekten *[[Diontolobus]]* Solier, 1849 - 5 beskrevne og flere ubeskrevne arter
******* Gruppen Lophocaterini
******** Slekten †*[[Burmacateres]]* Kolibáč & Peris, 2021
******** Slekten *[[Carinicateres]]* Kolibáč, 2021
******** Slekten †*[[Elektrocateres]]* Kolibáč, 2025
******** Slekten *[[Eronyxa]]* Reitter, 1876 - 5 arter
******** Slekten *[[Grynocharina]]* Reitter, 1877 - én art
******** Slekten *[[Grynocharis]]* Thomson, 1859 - 4 arter, i Norge:
********* eikegnagbille *Grynocharis oblonga* (Linnaeus, 1758)
******** Slekten *[[Indopeltis]]* Crowson, 1966 - én art
******** Slekten †*[[Jiricateres]]* Tshernyshev, Alekseev, Bukejs, Vasilenko, Legalov & Perkovsky, 2025  
******** Slekten *[[Lophocateres]]* Olliff, 1883 - én art
******** Slekten *[[Lycoptis]]* Casey, 1890 - én art
******** Slekten *[[Melyronyxa]]* Gimmel & Leschen, 2023
******** Slekten †*[[Mesolophocateres]]* Yu, Leschen & Ślipiński, 2021
******** Slekten †*[[Parayixianteres]]* Yu, Leschen & Ślipiński, 2021
******** Slekten *[[Peltonyxa]]* Reitter, 1876 - 3 arter
******** Slekten †*[[Promanodes]]*  Kolibáč, Schmied, Wappler & Kubisz, 2010 - 2 fossile arter
******** Slekten *[[Promanus]]* Sharp, 1877 - 3 arter
******** Slekten *[[Trichocateres]]* Kolibáč, 2010 - én art
******* Slekten †*[[Gracilenticrus]]* Yu, Li, Kolibáč, Ślipiński, Ren, Pang & Li, 2021 
******* Slekten †*[[Paracretocateres]]* Yu et al., 2015 - én fossil art
******* Slekten †*[[Yixianteres]]* Yu et al., 2015 - én fossil art
******* Slekten †*[[Zaiwa]]* Lyubarsky, Tihelka, Cai & Perkovsky, 2021
******* Slekten *[[Antillipeltis]]* Lawrence, Leschen & Slipinski, 2014 - 6 arter

## Referanser




## Kilder

## Eksterne lenker

*